Woord-Skatte Gemyn op Tsumeb: VERRE NOORD
geplaas deur Johannes de Koning om 10:08
Sleutelwoorde: Bosoorlog, Gemeente as grondslag van die waarheid, Gemeente wees, Kerk, Ondangwa, Ongwediva, Oshakati, Ovamboland, Verre Noord
Johannes de Koning 18 Oktober 2016 16:20
Ek het die volgende interessante e-pos gekry :
Ek was vanaf 1963 tot 1969 in Oshakati as die destydse dept v Inligting se verteenwoordiger. Hierdie gemeente is gedurende hd jare gestig en ek en dr Marti Olivier was eerste diaken en ouderling. Dit was natuurlik jare v Sturm und Drang want in 1964 het die terroriste begin insypel.
Die kerk het toe ook maat net nou en dan dienste aangebied want die predikant was in Tsumeb en die pad na Owambo was grond.
Ek is ook n gebore Suidwester en het op n karakoelplaas naby Koes grootgeword.
Hierdie ruimte is te klein om oor dd jare te skrywe.
Baie sterkte met u taak in hierdie wonderlike deel van Namibie. Ek onthou Oktobermaand was bekend as selfmoordmaand agv die hitte.
Ek het darem in my tyd daar n M graad behaal in Antropologie onder prof Bruwer wat ook die eerste kommissaris-generaal was. Dr Olivier het hom opgevolg. My verhandeling het oor die Ongandjerastam gehandel wat die tuiste van oud pres Sam Nujoma was.
Baie sterkte en groete. Walter Louw
Pierre 24 Oktober 2016 20:38
Was interessant om die stuk van jou te lees en ek is bly om te hoor dat die werk daar voortgaan. Kan my nie voorstel dat Oshakati en Ondangwa nou `n stad is nie.
As ek die fotos van die Makalani palms sien dink ek altyd terug aan patrollie loop in Owamboland. Warm kry, natreen, muskiete in die nag, muggies in die dag, swaar dra met `n rugsak op my rug en B25 radio op my bors, dors wees, "ratpacks", "dog biscuits" met kondensmelk uit `n plastiese buis wat anders gesmaak het as gewone kondensmelk.In die reentyd kon die weer vinnig opkom en val in die nag en dan sit ek op my hurke onder my "bivvie" met my slaapsak in my arms want as jou slaapsak eers nat is slaap jy nie die res van die nag nie. Die harde grond het gevoel soos die beste binneveer matras. Die kleiner basisse het grondwalle rondom gehad en as ons in die basis was kon ons tydens "klaarstaan" sit en kyk na die mooiste sonsondergange.
Ek het Suidwes leer ken deur die weermag en ook deur Jeug Met `N Sending. `n Besondere land met `n manier om onder jou vel in te kruip. Ek dank die Here vir die tyd wat ek daar kon deurbring. Sterkte met jou werk daar.
Johannes de Koning 25 Oktober 2016 06:43
Dankie Pierre, jy moet dalk 'n plan maak en 'n slag kom kuier hier...